EkBass/fiwiki-20250220-pages-articles huggingface dataset:
Arvi Oksala

Arvid (Arvi) Adiel Oksala, vuoteen 1906 Tapper (2. tammikuuta 1891 Jyväskylä - 23\. heinäkuuta 1949 Helsinki) oli suomalainen uittoon ja lauttaukseen erikoistunut diplomi-insinööri sekä kokoomuslainen poliitikko ja kansanedustaja, joka toimi Suomen puolustusministerinä viisi vuotta 1930-luvulla. Oksalan vanhemmat olivat liikemies Sakari Tapper ja Maria Oksanen ja puoliso vuodesta 1917 Xenia Thekla Feldmann.Oksala Arvi. Kuka kukin oli. Wikisource. Viitattu 27.11.2016. Lääkäri, professori Arvo Oksala oli heidän poikansa. Oksala kirjoitti ylioppilaaksi Heinolan lukiosta 1910 ja valmistui diplomi-insinööriksi 1914. Ennen poliittista uraansa hän toimi apulais- ja osastoinsinöörinä rautatierakennuksilla 1914–1916 ja 1918–1919, Ahvenanmaan linnoitustöissä 1916–1917 sekä Metsähallituksen palveluksessa 1919–1920. Lauttauskalusto Oy-nimisen yhtiön toimitusjohtajana 1920–1937 toimiessaan hän oli samalla Jänisjärven lauttaus- ja Salmin uittoyhdistyksen uittopäällikkö 1922–1937. Oksala julkaisi käsikirjan Uitto ja lauttaus sekä uittorakenteet 1926, joka ilmestyi uusittuna nimellä Uittoteknologia vuonna 1936. Sahateollisuuskoulun uittoteknologian opettajana Oksala toimi 1924–1932 ja Suomen Uittajainyhdistyksen puheenjohtajana vuodesta 1928. Suomen Puunjalostusteollisuuden keskusliiton yliasiamies hänestä tuli 1937 ja Keskuskauppakamarin asiamies 1940. Oksala oli myös Suomen ja Venäjän välisen rajauittokomitean jäsen 1920–1922 ja kuului moniin muihinkin valtiollisiin komiteoihin ja neuvottelukuntiin. Oksala toimi Sortavalan kaupunginvaltuustossa ja -hallituksessa 1926–1936, eduskuntaan hänet valittiin 1930 Viipurin vaalipiiristä. Puolustusministerinä Oksala toimi Kivimäen ja Kallion IV hallituksissa vuosina 1932–1937. Oksala kuoli kesken kansanedustajakauttaan kesällä 1949 ja hänen tilalleen eduskuntaan nousi Jussi Saukkonen. == Julkaisuja == * Jänisjärven lauttausyhdistys 1913-1923. Jänisjärven lauttausyhdistys, Sortavala 1924 * Salmin lauttausyhdistys 1915-1924. Salmin lauttausyhdistys, Sortavala 1925 * Uitto ja lauttaus sekä uittorakenteet. WSOY 1925 * Uittoyksikkö. Helsinki 1927 * Uittoteknologia. WSOY 1936, 3. painos 1947 * Suomen uittajainyhdistyksen 25-vuotisjuhlakokouksessa pidetty tervehdyspuhe. Helsinki 1937 * Perushankintaohjelma ja eräitä muita tärkeitä maanpuolustuksellisia kysymyksiä: syyskuulla 1938. Kansallisen kokoomuspuolueen keskustoimisto, Kuopio 1938, 2. painos 1939 * Liike-elämän työnantajajärjestön perustamisesta Suomeen. Suomen keskuskauppakamari, Helsinki 1945 * Eikö ole ajoissa varoitettu: lausontoja vv. 1945-1947 valtiopäivillä. Kansallisen kokoomuspuoleen Uudenmaan läänin piiritoimikunta, Helsinki 1948 ==Lähteet== * * Sivu 559. ===Viitteet=== Luokka:Kansanedustajat Luokka:Kansallisen Kokoomuksen poliitikot Luokka:Suomen puolustusministerit Luokka:Helsingin kaupunginvaltuutetut Luokka:Sortavalan kaupunginvaltuutetut Luokka:Kymen vaalipiiri Luokka:Uudenmaan vaalipiiri Luokka:Viipurin läänin itäinen vaalipiiri Luokka:Suomalaiset insinöörit Luokka:Suomalaiset opettajat Luokka:Vuonna 1891 syntyneet Luokka:Vuonna 1949 kuolleet
April Margera

April "Ape" Margera (s. 28. maaliskuuta 1956, Glenn Mills, Pennsylvania, Yhdysvallat) on Bam Margeran ja Jess Margeran äiti. Hän on ollut naimisissa Phil Margeran kanssa vuodesta 1976 asti. April esiintyy Bamin omassa ohjelmassa, Viva La Bamissa. Ape sanoo antavansa Bamin temput anteeksi vain koska tämä on hänen poikansa. == Aiheesta muualla == * Luokka:Yhdysvaltalaiset henkilöt April Margera Luokka:Vuonna 1956 syntyneet Luokka:Elävät henkilöt
Alexander Frei

Alexander Frei (s. 15. heinäkuuta 1979 Basel) on sveitsiläinen jalkapalloilija, pelipaikaltaan hyökkääjä. Hän pelasi ammattilaisena vuosina 1997–2013 ja toimi uransa aikana myös Sveitsin maajoukkueen kapteenina. == Ura == Frei aloitti ammattilaisuransa Baselin riveissä vuonna 1997. Hän edusti kotimaansa superliigassa myös Thunia, Luzernia ja Servetteä. Vuonna 2003 Frei siirtyi Rennesin joukkueeseen Ranskaan. Kaudella 2004–2005 hän teki Rennes'n paidassa 20 maalia ja oli Ranskan liigan maalipörssissä toinen. Hänet valittiin vuonna 2005 Sveitsin vuoden pelaajaksi. Kesällä 2006 Frei siirtyi nelivuotisella sopimuksella Borussia Dortmundiin, jossa teki heti debyyttikaudellaan 16 maalia Bundesliigassa. Kaudella 2007–2008 loukkaantuminen pilasi Frein pelit ja hän pääsi kentälle vasta aivan kauden lopulla. Maalintekotaito oli kuitenkin tallella, sillä hän teki kahdeksassa ottelussa kuusi osumaa. Seuraavalla kaudella hän teki 12 maalia. Kesällä 2009 Frei jätti spekuloinnin päätteeksi Dortmundin ja palasi takaisin FC BaseliinFrei fancies Basel return , jossa päätti uransa 2013. === Maajoukkueessa === Sveitsin maajoukkueessa Frei pelasi vuosina 2001–2011 kaikkiaan 84 maaottelua, joissa teki 42 maalia. Hän oli pitkään yksi joukkueen tärkeimmistä pelaajista. Hän kuului Sveitsin joukkueeseen vuoden 2004 EM- kisoissa, joissa pelasi kaksi ottelua, ja vuoden 2006 MM-kisoissa, joissa pelasi Sveitsin kaikissa neljässä ottelussa. Frei kuului Sveitsin maajoukkueeseen myös vuoden 2008 EM-kisoissa, mutta loukkasi vasemman polven nivelsiteensä jo avausottelussa Zdeněk Grygeran taklauksesta eikä pystynyt jatkamaan kisoja. Sveitsin joukkue jäi alkulohkoon hävittyään Tšekille 1-0 ja Turkille 2-1. Päätösottelussaan he voittivat kisojen päätteeksi vaisun Portugalin maalein 2-0. Vuoden 2010 MM-kisoissa hän pelasi kahdessa ottelussa. == Saavutukset == * Sveitsin-mestaruus: 2010, 2011, 2012 * Sveitsin cup: 2001, 2010, 2012 * Sveitsin vuoden jalkapalloilija (3): 2004, 2005, 2007 * MM- kilpailut: 2. kierros 2006, 1. kierros 2010 * EM-kilpailut: 1. kierros 2004, 2008 == Lähteet == == Aiheesta muualla == *Viralliset kotisivut *Profiili Borussia Dortmundin sivuilla *Profiili Bundesliigan sivuilla *Profiili FootballDatabase-tietokannassa Luokka:Sveitsiläiset jalkapalloilijat Luokka:Vuonna 1979 syntyneet Luokka:Elävät henkilöt
Daniel Carlsson

Daniel Carlsson (s. 29. kesäkuuta 1976) on ruotsalainen rallikuljettaja.Förarprofil. Daniel Carlsson. Viitattu 4.7.2016. Carlsson osoitti lupaavia otteita kausina 2001–2004 ajaessaan yksityistallien WRC- autoilla. Hän sai pikakomennuksen Peugeot'n talliin 2005 kauden loppukisoihin, kun Markko Märtin oli onnettomuutensa jälkeen sivussa loppukauden. Carlsson ajoi kuitenkin ulos Australian rallissa ja jäi ilman tallipaikkaa. Kaudella 2006 Carlsson ajoi Mitsubishi Lancer WRC:llä kolmanneksi kotikisassaan Ruotsin rallissa. ==Lähteet== == Aiheesta muualla == * http://www.danielcarlsson.com/ * RallyBase: Daniel Carlsson Luokka:Ruotsalaiset ralliautoilijat Luokka:Vuonna 1976 syntyneet Luokka:Elävät henkilöt
Cornell Glen

Cornell Glen (s. 21. lokakuuta 1981 Port of Spain) on trinidadtobagolainen jalkapalloilija, joka on pelannut kotimaansa maajoukkueessa. Glenin ammattilaisura alkoi vuonna 1999 trinidadilaisessa Futgof-seurassa. Pelattuaan kaksi kautta kotimaassaan hän siirtyi portugalilaiseen Adsanjonenseen, jossa hän vietti vuoden verran. Tämän jälkeen Glen palasi kotimaahansa ja liittyi San Juan Jablotehiin. Peräkkäisinä kausina 11 ja 26 maalia tehnyt Glen oli suurimpia tekijöitä Jablotehin marssiessa kahteen peräkkäiseen mestaruuteen 2002 ja 2003. Cornell Glenin hattutemppu CONCACAF Champions Cupissa Chicago Fireä vastaan maaliskuussa 2004 herätti MetroStarsin kiinnostuksen ja itärannikon seura osti miehen. Huolimatta MetroStarsin vahvasta hyökkäyslinjasta, Glen murtautui miehistöön ja teki ensimmäisellä kaudellaan kuusi maalia ja antoi kaksi syöttöä. Vuoden päästä Glen siirtyi FC Dallasiin ensimmäisen kierroksen varausoikeutta vastaan, mutta hänen peliaikansa jäi vähäiseksi seuran hankittua Carlos Ruizin hyökkäykseen. Kauden 2005 alkuvaiheessa Glen siirtyi Columbus Crew'hun pelaamatta Dallasissa peliäkään. Kauden ja neljän Crew'lle tehdyn maalin jälkeen Glen siirtyi Colorado Rapidsiin vaihtokaupassa Ritchie Kotschausta, mutta hän ehti pelata Coloradossa vain kauden avauspelin ennen kuin hänet myytiin Los Angeles Galaxyyn. Glen on ollut vakionimi Trinidad ja Tobagon maajoukkueessa. Hän on pelannut 36 maaottelua (kesäkuu 2006) ja pelasi myös MM-kisoissa 2006 joukkueen kaikissa kolmessa ottelussa. == Lähteet == == Aiheesta muualla == *Socawarriors.net , Glen Socawarriorsin sivuilla *MLSsoccer.com , Major League Soccerin sivu Cornell Glenistä Luokka:Trinidadtobagolaiset jalkapalloilijat Luokka:Vuonna 1980 syntyneet Luokka:Elävät henkilöt
Kelvin Jack

Kelvin Jack (s. 29. huhtikuuta 1976 Trincity) on trinidadtobagolainen jalkapallomaalivahti. Jack siirtyi englantilaiseen Readingiin vuonna 2004 muttei ehtinyt edustaa seuraa kertaakaan ennen siirtoa Skotlannin valioliigan Dundeehin, jossa hän pysyi huolimatta seuran putoamisesta ensimmäiseen divisioonaan. Jack pelasi Dundeen riveissä 16 liigaottelua ennen siirtymistään englantilaisseura Gillinghamiin kesällä 2006. Jack edusti Trinidad ja Tobagoa vuoden 2006 MM-kisoissa, joissa hän pelasi alkusarjan viimeisen ottelun Paraguayta vastaan. == Lähteet == Luokka:Trinidadtobagolaiset jalkapallomaalivahdit Luokka:Vuonna 1976 syntyneet Luokka:Elävät henkilöt
Stade de Suisse

Stade de Suisse on jalkapallostadion Bernissä, Sveitsissä. Stadion on sveitsiläisen jalkapallojoukkueen BSC Young Boysin kotikenttä ja katsojakapasiteetiltaan toiseksi suurin jalkapallostadion Sveitsissä. Stadion oli yksi vuoden 2008 jalkapallon Euroopan-mestaruuskilpailuiden pelistadioneista. == Historia == Stade de Suisse rakennettiin samalle alueelle, missä sijaitsi vuonna 2001 purettu Wankdorf Stadion. Stadionin kapasiteetti on 31 784, ja sen katsomo on täysin katettu. Stadionin "katolla" on aurinkopaneelit, jotka tuottavat 700 000 kilowattituntia sähköä vuodessa. Stadion avattiin virallisesti 30. heinäkuuta 2005, mutta ensimmäinen peli pelattiin jo 16. heinäkuuta 2005. Ottelussa 14 000 maksanutta katsojaa todisti, kun BSC Young Boys hävisi Olympique Marseillelle numeroin 2–3. Sveitsiläinen jalkapallojoukkue FC Thun pelasi kolme Mestarien liigan ottelua stadionilla vuonna 2005 ja yhden UEFA Cupin ottelun vuonna 2006. == "Kuuma penkki" == Yksi katsomon penkeistä on punainen, muut ovat mustia ja keltaisia. Punainen penkki on ensimmäinen uudelle stadionille asennettu. Penkki paljastettiin 20. tammikuuta 2005 yleisölle. Tehtävä oli myönnetty Young Boysin entiselle pelaajalle ja valmentajalle Walter Eichille. Penkille ei voi ostaa lippua, koska penkki on varattu jokaisessa pelissä arvovieraalle. Luokka:Bernin urheilu Luokka:Sveitsin jalkapallostadionit Luokka:Bernin rakennukset ja rakennelmat
Brent Sancho

Brent Sancho (s. 13. maaliskuuta 1977 Port of Spain, Trinidad ja Tobago) on trinidadtobagolainen jalkapalloilija, pelipaikaltaan keskuspuolustaja. Sancho vietti ylioppilasvuotensa St. John's Universityssa New Yorkissa. Hän pelasi pitkän ajan urastaan Yhdysvalloissa ennen kuin siirtyi skotlantilaiseen Dundeehin kaudella 2003–2004. Menestyksekkään kauden jälkeen Sancho siirtyi Englannin kolmanneksi ylimmälle sarjatasolle Gillinghamin joukkueeseen. Sancho nousi nopeasti fanien suosikiksi hänen auttaessaan Gillinghamin kuuden pelin voittoputkeen. Sancho on esiintynyt myös Suomessa, sillä kauden 1999 hän pelasi Oulussa Tervareiden joukkueessa. Sancho kuului Trinidad ja Tobagon maajoukkueeseen vuoden 2006 MM-kilpailuissa ja pelasi joukkueen kaikki kolme ottelua alusta loppuun. Sanchon 60. maaottelussa Trinidad ja Tobago venyi tasapeliin Ruotsia vastaan. Toisen MM-ottelun Englanti voitti 2–0. Samoihin lukemiin päättyi kolmas ottelu Paraguayta vastaan ja siinä Sancho teki oman maalin. Helmikuussa 2015 Sancho nimettiin Trinidad ja Tobagon urheiluministeriksi. == Lähteet == Luokka:Trinidadtobagolaiset jalkapalloilijat Luokka:Trinidadtobagolaiset poliitikot Luokka:Vuonna 1977 syntyneet Luokka:Elävät henkilöt
Éliphas Lévi

Éliphas Lévi, oik. Alphonse Louis Constant, (8. helmikuuta 1810 – 31. toukokuuta 1875) oli ranskalainen okkultisti ja maagikko. Nimi ”Eliphas Lévi”, jolla hän kirjoitti kirjansa, oli hänen yrityksensä kääntää etunimensä Alphonse ja Louis hepreankielisiksi. == Pariisin vuodet == Lévi oli pariisilaisen suutarin poika. Hän kävi pappisseminaareissa ja alkoi opiskella katolisen papin virkaa varten. Samaan aikaan hän kuitenkin rakastui ja lopetti opintonsa ilman pappisvihkimystä. Hän kirjoitti lukuisia lyhyitä uskonnollisia teoksia: Des Moeurs et des Doctrines du Rationalisme en France (’rationalismin moraalisista tavoista ja opeista Ranskassa’, 1839) oli vastavalistusta edustava kulttuuripamfletti. La Mère de Dieu (’Jumalan äiti’, 1844) johti kahteen lyhyeen vankilatuomioon. Sitä seurasi kaksi radikaalia teosta: L’Evangile du Peuple (’ihmisten evankeliumi’, 1840), ja Le Testament de la Liberté (’vapauden testamentti’), jotka julkaistiin vallankumousvuonna 1848. Lévi oli lyhyen aikaa naimisissa kirjailija Claude Vignonin kanssa.Vignon, Claude. BnF. Päivitetty 17.11.2016. Viitattu 15.11.2020. == Teoksia magiasta == Lévi vieraili 1854 Englannissa, jossa hän tapasi kirjailija Edward Bulwer- Lyttonin. Tämä oli kiinnostunut ruusuristiläisyydestä kirjallisena teemana ja oli pienen ruusuristiläisloosin johtaja. Bulwer-Lyttonilta Lévi sai idean kirjoittaa kirjan magian harjoittamisesta. Kirja julkaistiin 1855 nimellä Dogme et Rituel de la Haute Magie, ja käännettiin englanniksi nimellä Transcendental Magic, its Doctrine and Ritual. Sen aloitussanat ovat seuraavat: Vuonna 1861 hän julkaisi jatkona teoksen nimeltä La Clef des Grands Mystères (suom. Suurten mysterioiden avain). Suomeksi teos ilmestyi vuonna 1921 Ruusu-Risti-aikakauslehdessä Pekka Ervastin kääntämänä. Myöhempiä Levin maagisia töitä olivat muun muassa Fables et Symboles (’tarinoita ja kuvia’, 1862), ja La Science des Esprits (’henkien tiede’, 1865). Vuonna 1868 hän kirjoitti kirjan Le Grand Arcane, ou l’Occultisme Dévoilé ('’suuri salaisuus’, paljastettu okkultismi). Teos kuitenkin julkaistiin vasta vuonna 1898. == Lévin perintö == Lévin versio magiasta nousi suureen suosioon, varsinkin hänen kuolemansa jälkeen. Spiritualismi oli suurta huvia Atlantin molemmin puolin 1800-luvun puolivälin jälkeen, ja siivitti hänen teostensa suosiota. Hänen maagiset opetuksensa olivat vapaita kiihkoilusta, Lévi ei esimerkiksi teeskennellyt olevansa minkään muinaisen salaseuran vihitty. Hän liitti tarot- kortit maagiseen järjestelmäänsä, ja sittemmin tarot on ollut yksi länsimaisten maagikkojen perusvälineistä. Hänellä oli suuri vaikutus Hermetic Order of the Golden Dawn -järjestön rituaaleihin sekä Aleister Crowleyyn, ja tästä johtuu, että Lévi muistetaan yhtenä nykyaikaisen magian perustajista. == Katso myös == * Kabbala * Uusplatonismi == Lähteet == == Aiheesta muualla == * Eliphas Lévi – Suuri 1800-luvun tietäjä. * Elämäkerta. * Lévin teoksien digiversioita www.hermeetikko.com e-kirjasto. Luokka:Okkultistit Luokka:Ranskalaiset henkilöt Luokka:Vuonna 1810 syntyneet Luokka:Vuonna 1875 kuolleet
Nelson Cuevas

Nelson Rafael Cuevas Amarilla (s. 10. tammikuuta 1980 Asunción) on paraguaylainen jalkapalloilija, pelipaikaltaan keskushyökkääjä. Hän edusti ammattilaisurallaan toistakymmentä eri seuraa, pisimpään argentiinalaista River Platea vuosina 1998–2004. Cuevasin ura alkoi Paraguayn aladivisioonissa Club Atlético Tembetaryssa, josta hän siirtyi Argentiinan mahtiseuraan River Plateen vuonna 1998. Vuonna 2004 hyökkääjä siirtyi Meksikon pääsarjan Club Américaan. Hänet lainattiin Pachucalle, jossa hän voitti mestaruuden 2006. Tämän jälkeen Cuevas palasi Club Américaan. Vuoden 2002 MM-kilpailuissa Cuevas edusti Paraguayn maajoukkuetta ja oli ratkaisemassa maalleen paikkaa pudotuspeleihin tekemällä kaksi maalia toisen puoliajan lopulla alkulohkon viimeisessä ottelussa Sloveniaa vastaan. Paraguay (maaliero 6–6) meni jatkoon Etelä-Afrikan (maaliero 5–5) jäädessä alkulohkoon. Cuevas oli mukana myös Saksan MM-kisoissa 2006, joissa hän teki yhden maalin alkulohkon viimeisessä ottelussa Trinidad ja Tobagoa vastaan. Kaikkiaan hän pelasi 42 maaottelua ja teki niissä kuusi maalia vuosina 1999–2007. == Muuta == *Cuevas on innokas musiikin harrastaja. == Lähteet == Luokka:Paraguaylaiset jalkapalloilijat Luokka:Vuonna 1980 syntyneet Luokka:Elävät henkilöt
Ukrainan ulkopolitiikka

Ukrainan ulkopolitiikka itsenäistymisen jälkeen 1991 käsitti useita Neuvostoliiton jälkeisiä asioita Venäjän kanssa. Yhdysvalloille ja myös Venäjälle tärkeintä oli se, ettei Ukraina pidä Neuvostoliiton aikaisia ydinaseita osanaan Neuvostoliiton jäämistöstä. Sekä Ukrainalle että Venäjälle oli merkityksellistä Neuvostoliiton Mustanmeren laivaston aluksien jako Venäjän Mustanmeren laivaston ja Ukrainan laivaston kesken, mihin kuuluin myös Venäjälle oikeus jatkaa Venäjän ja Neuvostoliiton aikaisten tukikohtien hallussa pitoa Krimillä. Ukraina liittyi päinvastoin kuin Viro, Liettua tai Latvia Itsenäisten valtioiden yhteisöön (IVY) sopimuksella, mutta päinvastoin kuin muut IVY:n hyväksyneet maat, se jätti sopimuksen ratifioimatta, mikä ei kuitenkaan haitannut sen läsnäoloa IVY:ssä. Ukraina ryhtyi 1990-luvun lopulla asemansa vahvistamiseksi ylläpitämään aikaisempaa tiiviimpiä suhteita myös Yhdysvaltoihin liittymällä muun muassa Irakin sotaa käyvään Halukkaiden koalitioon. Tämä ei kuitenkaan auttanut presidentti Leonid Kutšmaa, koska Yhdysvallat epäili Ukrainan myyneen ennen Irakin sotaa Koltšuga-tutkalaitteita jordanialaisen välittäjän ja mahdollisesti Syyrian kautta Irakille, mitkä olisivat voineet vaikeuttaa RAF:n ja Yhdysvaltain Irakin vastaisia ennakkotoimia. Yhdysvallat ryhtyi rahoittamaan 66 miljoonalla dollarilla vuosina 2004–2005 ”demokraattista tiedottamista” pääasiallisesti estääkseen pääministeri Viktor Janukovytšin tulon presidentiksi. Viktor Juštšenko lupasi ukrainalaisten vetäytyvän Irakista. Toisaalta Ukraina jatkoi Nato- integraatiota saaden aikaan opposition vastustuksen erityisesti Krimin venäjänkielisen väestön keskuudessa. Lähinnä Venäjän osallistumisen rajoittamiseksi säädettiin, että rada päättää ulkomaisten joukkojen tulosta Ukrainan alueelle. Tämän vuoksi yhdysvaltalaisten joukkojen osallistumiseen sota- ja rauhankumppanuusharjoituksiin voidaan estää jättämällä ne hyväksymättä radassa. Vuonna 2006 yhdysvaltalaiset joutuivat viemään Feodosijasta pois laivastoharjoitusta varten varaamansa materiaalin, eivätkä britit osallistu Tight Knot 2006 -ilmasotaharjoitukseen.http://5tv.com.ua/eng/newsline/184/0/27093/abcnews.go.com/International/wireStory?id=2054328 Kauppapoliittisesti Ukraina ei ole liittynyt Venäjän kaavailemaan kauppa- alueeseen, koska se saattaisi estää sen lähenemistä Euroopan unionia tulliliittona. == Katso myös == * Suomen ja Ukrainan suhteet * Itä-Ukrainan sota * Krimin miehitys 2014 * Kertšinsalmen välikohtaus 2018 ==Lähteet== == Aiheesta muualla == *
Kasia Kowalska

Kasia Kowalska (s. 13. kesäkuuta 1973 Sulejówek, Puola) on puolalainen laulaja, lauluntekijä, tuottaja ja näyttelijä. Kowalskan musiikkiura alkoi jo varhain 1980-luvulla, kun hän lauloi useassa puolalaisessa rock-yhtyeessä. Hieman myöhemmin hän sai tarjouksen esikoislevyn tekoa varten. Levyn nimeksi tuli Gemini hänen horoskooppimerkkinsä mukaan, kuvastamaan hänen monimutkaista persoonallisuuttaan. Vuonna 1995 hän osallistui Sopotin laulufestivaaleille ja voitti. Voittonsa jälkeen hän julkaisi seuraavan albuminsa, Koncert Inaczejin, joka tarkoittaa erilaista konserttia. Levy oli live-tallenne hänen keikoiltaan, ja sillä kuultiin myös paljon covereita. Kowalska edusti vuonna 1996 Puolaa Eurovision laulukilpailussa sijoittuen 15:nneksi 31 pisteellä. Edustuskappaleena oli ”Chcę znać swój grzech”, jota ei ole julkaistu kuin singlenä. Myöhemmin samana vuonna Kowalska esitti elokuvassa Nocne graffiti nuorta huumeriippuvaista. Hän myös levytti Disney-elokuvan Notre Damen kellonsoittaja soundtrackille kappaleen ”Auta, oi Luoja”. Vuonna 1997 hän synnytti tyttärensä, Alexandra Julian. Tyttärensä isän, Kostek Yoriadisin, hän oli tavannut vuotta aiemmin. Kowalska kirjoittaa kaikkien laulujensa sanoitukset itse ja ammentaa niitä kaikesta mitä on kokenut. Vaikka laulujen sanat ovatkin syvällisiä ja vakavia, hän osaa ottaa yleisöönsä kontaktia esiintyessään. Tämän vuoksi häntä on pidetty yhtenä Puolan parhaista esiintyvistä artisteista. ==Diskografia== * 1994 - Gemini („Wyznanie”, „Jak Rzecz”, „Oto ja”, „Kto może to dać”) * 1995 - Koncert Inaczej („A to co mam”) * 1996 - Czekając na... („Coś optymistycznego”, „Tak mi ciebie brak”) * 1998 - Pełna obaw / Pełna obaw (Edycja specjalna) („Co może przynieść nowy dzień”, „Wyrzuć ten gniew”, „Jesteś odrobiną szczęścia”, „Pełni obaw” / „To co może przyjść”) * 2000 - 5 („Nobody”, „Być tak blisko”, „Będę jak”, „Żyję raz”) * 2002 - Antidotum („Starczy słów”, „Bezpowrotnie”, „Antidotum”, „Pieprz i sól”) * 2004 - Samotna w wielkim mieście / Samotna w wielkim mieście (Edycja świąteczna) („To co dobre”, „Prowadź mnie” / „Magia Tych świąt”, „Domek z kart”) * 2008 - Antepenultimate („A Ty, czego chcesz?”,„Miłość, trzeźwość i pokora”, „Spowiedź”, „Maskarada”) ==Palkinnot== * 1994 - Puolalaisen rockscenen suurin lupaus * 1995 - Vuoden laulaja * 1995 - Vuoden hitti * 1998 - Vuoden paras laulu * 2001 - Paras puolalainen musiikkivideo * 2001 - Paras puolalainen laulaja * 2002 - Vuoden paras rock-albumi * 2002 - Vuoden artisti ==Aiheesta muualla== Virallinen kotisivu Luokka:Puolalaiset poplaulajat Luokka:Puolan euroviisuedustajat Luokka:Vuoden 1996 euroviisuedustajat Luokka:Vuonna 1973 syntyneet Luokka:Elävät henkilöt
Comeback – Neljäkymmentä hittiä

Comeback – Neljäkymmentä hittiä on Nylon Beatin vuonna 2004 julkaisema kokoelma-albumi. Albumi on myynyt platinaa. == Kappaleet == === CD 1 === # Comeback # Teflonlove # Rakastuin mä luuseriin # Naparengas # Oot kuin karkkia mulle # Kreisi oon # Kun kundi pelkää # Satasen laina # Kuumalle hiekalle # Veit multa frendin # UmmMammMaa # Jos (Live @ Zulu) # Viimeinen # Liikaa # Ainut jonka sain # Seksi vie ja taksi tuo # Kauhea kankkunen # Jonain päivänä # Valehtelija === CD 2 === # Demoja # Syytön # Syntinen # Venäjää # Viha ja rakkaus # Sairaanfunckingpeenraastavaa # Anna mulle # Extreme # Sanoja # Kengät crocodile # Moka # Sano jee # Shut Up # Jos vielä oot vapaa # Musta joulu # 12 apinaa # Psykedeliaa # Kevytlinja # Petollinen päiväkirja # Varaosasydän (Live @ Zulu) # Nukutaan == Arvostelut == * Soundi: NYLON BEAT: Comeback – 40 hittiä Viitattu 4.8.2022. == Lähteet == Luokka:Vuoden 2004 kokoelma-albumit Luokka:Nylon Beatin albumit
Jervis Drummond

Jervis Drummond Johnson (s. 8. syyskuuta 1976) on costaricalainen jalkapalloilija. Hän edusti kahta Heredianossa vietettyä kautta lukuun ottamatta koko uransa costaricalaista Deportivo Saprissaa.Jervis Drummond – Playerprofile | Transfermarkt Drummond oli pelipaikaltaan puolustaja, mutta toisinaan hän pelasi myös puolustavana keskikenttämiehenä. Drummond oli mukana nuorten MM-kisoissa Qatarissa vuonna 1995. Ensimmäisen aikuisten maaottelunsa hän pelasi 27. syyskuuta 1995 Jamaikaa vastaan. Hän pelasi 70 maaottelua, joissa teki yhden maalin. Drummond oli mukana vuosien 2002 ja 2006 MM-kisajoukkueissa. Vuoden 2006 kisoissa hän pelasi kahdessa pelissä yhteensä 94 minuuttia. http://fifaworldcup.yahoo.com/06/en/w/player/154762_DRUMMOND_Jervis.html Drummond pelasi urallaan 452 liigaottelua ja cup- sekä maaottelut mukaan luettuna kaikkiaan 574 ottelua. Saprissa tiedotti marraskuussa 2010 Drummondin lopettavan uransa. == Lähteet == Luokka:Costaricalaiset jalkapalloilijat Luokka:Vuonna 1976 syntyneet Luokka:Elävät henkilöt
Elohim

Elohim () on hepreankielisessä Vanhassa testamentissa (Tanakissa) käytetty Jumalaa tarkoittava sana. Sana on monikko sanasta eloah (אלוה), "jumala". Monikkomuoto käytettynä yksikössä olevien verbien kanssa on hepreassa käytetty tapa kuvata (pluralis excellentiae) suuruutta ja kunnioitusta. Muita heprealaisten jumalasta käytettyjä nimiä ovat Jahve, sekä Adonai, ’Herrani’. "Elohim" on kuitenkin appellatiivi eikä erisnimi. Koska heprea ja arabia ovat molemmat seemiläisiä kieliä ja sukulaiskieliä, sanan yksikkömuoto eloah on kielellisesti samaa alkuperää kuin arabian ilah, joka määräisen artikkelin kanssa on kehittynyt muodoksi Allah eli Jumala. Pronssi- ja rautakauden seemiläisissä kulttuureissa on palvottu muiden jumalten ohella luojajumalaa nimeltä Ēl. On arveltu, että Elohim tarkoittaisi Ēliä. Ensimmäinen Mooseksen kirja (Genesis) alkaa sanoilla Bereshit bara Elohim... eli Alussa Jumalat loi. Koska "elohim" on kollektiivimuoto, se on kristillisessä perinteessä tavallisesti tulkittu Pyhäksi Kolminaisuudeksi (kaikki yhdessä) tai modernissa akateemisessa tutkimuksessa monijumalaisuuden ilmentymäksi. On oletettu, että heprealaiset olisivat olleet henoteisteja, eli tunnustaneet monien jumalten olemassaolon, mutta valinneet niistä yhden omakseen ja palvoneet häntäArmstrong, s. 44–45. ==Elohisti== Vanhassa testamentissa on kaksi rinnakkaista ja vain vähän toisistaan eroavaa kerrostumaa samoista kertomuksista, joissa toisessa Jumalaa kutsutaan aina nimellä Elohim (aina Moosekseen astiFriedman, s. 81) ja toisessa aina nimellä Jahve. Elohim- kertomusten kirjoittajan (ns. elohistin) on arveltu olleen kotoisin pohjoisen Israelin kuningaskunnasta, kun taas jahvisti olisi ollut eteläisestä Juudasta.Friedman, s. 50–80 Joidenkin tutkijoiden mukaan kyseessä oli sama jumala, mutta eräät kulttuuriantropologit ovat arvelleet, että Juudan Jahve olisi ollut eri jumala, jonka leviitit toivat mukanaan EgyptistäFriedman, s. 81–83, ja vasta myöhemmin Babylonian pakkosiirtolaisuuden aikana juutalaisuus olisi lopullisesti kiteytynyt yksijumalaiseksi ja Elohim ja Jahve ymmärretty samaksi jumalaksiArmstrong, s. 108–113. ==Lähteet== * * ===Viitteet=== Luokka:Jumala kristinuskossa Luokka:Jumalan nimet juutalaisuudessa he:אלוהים (יהדות)
Diébougou

Diébougou on kaupunki Burkina Fasossa Bougouriban provinssissa Sud-Ouestin alueella. Vuonna 2006 kaupungissa oli 41 348 asukasta.Burkina Fason 2006 väestölaskennan alustavat tulokset Diébougou sijaitsee 136 km Bobo Dioulassosta kaakkoon Ghanaan vievän valtatien varrella. Kaupunki tunnetaan ranskalaisten vuonna 1900 orjatyövoimalla rakennuttamista tunneleista ja krokotiilien kansoittamasta suosta. == Lähteet == Luokka:Burkina Fason kaupungit
Lara Fabian

Lara Fabian (syntyjään Lara Crokaert, s. 9. tammikuuta 1970 Etterbeek) on belgialais-italialainen laulaja. Hän edusti Luxemburgia vuoden 1988 Euroviisuissa kappaleellaan "Croire" ja sijoittui neljänneksi. Fabianin isä on flaamilainen ja äiti sisilialainen. Päätettyään opintonsa hän muutti Kanadaan, jossa hän vuonna 1991 julkaisi debyyttialbuminsa Lara Fabian. Fabian on julkaissut 12 studioalbumia, ja hänen levyjään on myyty yli 32 miljoonaa kappaletta. == Diskografia == === Albumit ja soundtrackit === *Lara Fabian (1991) *Carpe Diem (1994) *Pure (1997) *Lara Fabian Live (1998) *Lara Fabian (2000) *Live (2000) *Nue (2001) *En Toute Intimité (2003) *A Wonderful Life (2004) *9 (2005) *Un Regard 9 (2006) *Toutes Les Femmes en Moi (2009) * Le Secret (2013) * Ma vie dans la tienne (2015) * Camouflage (2017) * Papillon (2019) * Papillon(s) (2020) == Lähteet == == Aiheesta muualla == * Viralliset sivut Luokka:Belgialaiset laulajat Luokka:Luxemburgin euroviisuedustajat Luokka:Vuoden 1988 euroviisuedustajat Luokka:Vuonna 1970 syntyneet Luokka:Elävät henkilöt
Akromegalia

Akromegalia (suomeksi myös jättikärkisyys) on sairaus, jossa elimistö tuottaa liian paljon somatotropiinia eli kasvuhormonia. Sairaus vaikuttaa eri ikäluokilla eri tavalla, sillä nuoret kasvavat nopeammin ja aikuisilla kämmenet eli kärkijäsenet kasvavat. Sairaus on harvinainen. Sairaus on yleisin keski-iässä. Akromegalian yleisin aiheuttaja on hyvänlaatuinen kasvuhormonia tuottava kasvain. Myös hypotalamuksessa tai aivoissa sijaitseva kasvain saattaa toimia aiheuttajana. Erittäin harvinaisissa tilanteissa akromegalia voi olla myös MEN1-oireyhtymän osa, joka tällöin johtuu yhden geenin mutaatiosta. ==Oireet== Akromegaliassa on hitaasti kehittyvät oireet, joita ovat nenän, kämmenten, leuan, otsan ja jalkaterien kasvu, ihon rasvoittuminen ja paksuuntuminen. Nuorilla kasvu kiihtyy, ja kaikilla ulkonäkö muuttuu, tosin erittäin hitaasti. Myös nivelsärky, päänsärky, kuorsaaminen, tavattoman kova hikoilu ja yölliset hengityskatkokset voivat olla taudin oireita. Diabetes saattaa kehittyä joillakin potilailla, ja sairauteen kuuluu myös verenpaineen nousu. Paksusuolikasvaimet voivat myös olla mahdollisia, jos sairaus jää pitkään hoitamatta. ==Hoito== Hoito aloitetaan, useimmiten nenän kautta tehtävällä, aivolisäkekasvaimen leikkauksella. Myös kraniotomiateitse eli kallon kautta tehtävä leikkaus on mahdollinen; tosin tämä tehdään vain, jos kasvain on liian suuri nenän kautta leikattavaksi. Kasvainta ei välttämättä saada kokonaan pois, ja tällöin käytetään sädehoitoa ja lääkehoitoa. Lääkehoitona käytetään esimerkiksi oktreotidia. == Tunnettuja sairastajia == * Morteza Mehrzad, iranilainen istumalentopalloilija * Väinö Myllyrinne, pisin koskaan elänyt suomalainen ihminen * Richard Kiel, yhdysvaltalainen näyttelijä * Leonid Stadnyk, ukrainalainen entinen eläinlääkäri * Carel Struycken, alankomaalainen näyttelijä * Andre The Giant, entinen showpainija * Antonio "Bigfoot" Silva, vapaaottelija ==Lähteet== * http://www.terveysportti.fi/pls/kotisivut/kotisivut.sivut.nayta?p_sivu=10469 * Akromegalia - terveyskirjasto Luokka:Umpierityssairaudet Luokka:Seulonnan keskeiset artikkelit
Las Palabras de Amor

Las Palabras de Amor ("rakkauden sanat") on brittirockyhtye Queenin laulu ja single vuodelta 1982. Se on Hot Space -albumin B-puolen neljäs ääniraita. Singlenä kappale julkaistiin 1. kesäkuuta 1982. Laulu syntyi yhtyeelle läheisten eteläamerikkalaisten fanien inspiroimana. Las Palabras de Amorin säveltäjä Brian May soittaa kappaleessa pianoa ja syntetisaattoria. Nimestään huolimatta laulun sanoitus on pääosin englantia, mutta kertosäkeessä toistuvat espanjankieliset lauseet las palabras de amor ja despacito mi amor. Singlen B-puolella on Hot Space -albumin kappale "Cool Cat". Las Palabras de Amor on julkaistu Hot Spacen lisäksi myös vuoden 1988 "CD Single Boxilla", sekä kokoelmilla Greatest Hits III (1999) ja The Platinum Collection (2000). Laulusta on myös livevideo. == Listasijoitukset == * Irlanti #10 * Iso- Britannia #17 * Puola #1 * Svetsi #13 == Lähde == * http://www.hitparade.ch/showitem.asp?key=895&cat;=s Luokka:Queenin kappaleet Luokka:Vuoden 1982 kappaleet
Meri (täsmennyssivu)

Meri tarkoittaa seuraavia: *meri, mantereiden ympärillä oleva laaja ja yhtenäinen suolavesikerros *meri, kuun pinnalla oleva suuri tumma tasanko *Diracin meri, tyhjiötä kuvaava teoreettinen malli *Meri, Itkevä tyttö -yhtyeen albumi *Meri, islantilainen elokuva vuodelta 2002 *S/S Meri, suomalainen rahtihöyrylaiva *Meri, naisen etunimi * Meri, sukunimi: **Arnold Meri (1919–2009), virolais-neuvostoliittolainen eversti **Erkko Meri (s. 1991), suomalainen lakimies, urheiluvaikuttaja ja kirjailija **Georg Meri (1900–1983), virolainen diplomaatti, kirjallisuustieteilijä ja kääntäjä **Kaisa Meri (oik. Katri Säivä, 1898–1977), suomalainen kauppias ja kirjailija **Leena Meri (s. 1968), suomalainen juristi, kansanedustaja ja ministeri (Perussuomalaiset) **Lennart Meri (1929–2006), Viron presidentti 1992–2001, kirjailija ja elokuvantekijä **Otto Meri (s. 1989), suomalainen lakimies ja kokoomuslainen poliitikko **Petri Meri (s. 1991), suomalainen jääkiekkoilija **Seppo Meri (s. 1957), suomalainen lääkäri ja immunologian professori **Veijo Meri (1928–2015), suomalainen kirjailija, akateemikko Luokka:Luettelot henkilöistä sukunimen mukaan
Rollergirl

Rollergirl (oik. Nicole Safft, sukunimi on usein kirjoitettu väärin "Saft") aka Nicci Juice (s. 19. marraskuuta 1975, Lünen) on eurodance-artisti, joka muistetaan lähinnä hittisinglestään "Dear Jessie" vuodelta 1999. Artistin tyyliin kuuluu että hän esiintyy musiikkivideoillaan aina rullaluistimet jalassa. "Dear Jessie" on dancecover Madonnan kappaleesta. Rollergirlin muita singlejä olivat "Luv U More", dancecover Banglesin "Eternal Flamesta" ja "Superstar". Vuonna 2000 hän julkaisi debyyttilevynsä Now I'm Singin'... And the Party Keeps on Rolling'. Safft juonsi myös The Dome -musiikkiohjelmaa RTL 2:lla. Rollergirl on myöhemmin julkaissut singlet "Close To You" (toukokuu 2001) ja "Geisha Dreams" (huhtikuu 2002). Saft meni naimisiin tuottaja-DJ Alex Christensenin (mm. U96) kanssa ja heillä on poika. == Diskografia == === Studioalbumit === * Now I'm Singin'... And the Party Keeps on Rollin' (2000) === Singlet === * Dear Jessie (1999) * Luv U More (1999) * Eternal Flame (2000) * You Make Me Feel Like Dancing (2000) * Superstar (2001) * Close to You (2001) * Geisha Dreams (2002) * In the Name of Love (2003) * Beautiful Day (2003) ==Aiheesta muualla== * Rollergirlin kotisivut * Rollergirlin musiikkivideoita RealVideo-muodossa * * Rollergirlin diskografia (Hitparade.ch) * Luokka:Saksalaiset eurodanceartistit ja -yhtyeet Luokka:Saksalaiset elektronisen musiikin artistit Luokka:Vuonna 1975 syntyneet Luokka:Elävät henkilöt
Primäärilähde

Primäärilähde tarkoittaa historiantutkimuksessa ja arkeologiassa sellaista evidentiaalista todistetta, joka on kiistatta yhdistettävissä jonkun historiallisen henkilön, paikkakunnan, hallitsijan tai muuhun sellaiseen aikakauteen ja henkilöhistoriaan. Tyypillisiä primäärilähteitä ovat muun muassa: * henkilökohtaiset esineet * viralliset asiakirjat, dokumentit ja niin edelleen * henkilökohtaiset kirjeet, muistiinpanot, päiväkirjat ja niin edelleen * valokuvat, piirrokset, reliefit ja niin edelleen * aikalaisten tekemät muistiinpanot * konstruktiot, kuten rakennelmat, muistomerkit, asunnot ja niin edelleen * tutkittavat teokset, kuten kaunokirjalliset tai filosofiset tekstit Aihetodisteita (indiisejä) ei lasketa primäärilähteiksi. Lähteitä, jotka käyttävät pääasiallisena aineistonaan primäärilähteitä, kutsutaan sekundäärilähteiksi. Tutkimuskirjallisuus nähdään sekundäärilähteenä tutkittavaan teokseen eli primäärilähteeseen nähden. Tutkimuksen aiheesta ja tutkimusotteesta riippuen sama aineisto voi kuitenkin olla joko primääri- tai sekundäärilähde. Informaatiotutkimuksessa primäärilähde tarkoittaa eri asiaa. Primäärilähteet niitä lähteitä joista saadaan tietoa. Formaaleja primaarilähteitä ovat esimerkiksi tutkimukset, julkaisut, lait, patentit, standardit, aikakauslehdissä ja päivälehdissä julkaistut artikkelit. Historiantutkimuksen primäärilähteen käsitettä vastaavat paremmin informaalit primäärilähteet, kuten henkilökohtaiset keskustelut ja konsultointi alan asiantuntijan kanssa. == Katso myös == * Tertiäärilähde == Lähteet == Luokka:Arkeologia Luokka:Historian käsitteet Luokka:Tiedonhaku
Kansalliskirkko

Kansalliskirkko voi tarkoittaa seuraavia asioita: * kansalliskirkko, koko kansan käsittävä kirkkokunta tai kirkkokunta, jonka jäsenet kuuluvat tiettyyn kansaan * Amerikan Suomalainen Evankelis-Lutherilainen Kansalliskirkko, Yhdysvalloissa ja Kanadassa vuosina 1898–1963 toiminut luterilainen kirkkokunta
Kirsu

Kirsu on joidenkin nisäkkäiden, muun muassa kissa- ja koiraeläinten kuonon pää. Kirsussa sijaitsevat eläimen sieraimet. Koiran tai kissan kirsu on yleensä musta, ruskea tai vaaleanpunainen. Koira nuolee kirsuaan usein. Yleinen mutta virheellinen uskomus on, että lemmikki on terve, kun sen kirsu pysyy kosteana eikä tunnu normaalia lämpöisemmältä. Luokka:Nisäkkäiden anatomia Luokka:Pää
Siisak

Siisak on Nekon ohella ainoa Raamatussa nimeltä mainittu Egyptin faarao. Ensimmäinen kuningasten kirja mainitsee Siisakin olleen Israelin kuningaskunnan liittolainen, tehneen Rehabeamin hallintokaudella hävitysretken Juudaan ja vieneen sotasaaliina Jerusalemin temppelin kulta-aarteen. Nimi Siisak on perinteisesti yhdistetty faarao Shoshenk I:een. Ensimmäisenä tämän assosiaation teki egyptologian perustaja Jean-François Champollion. Karnakista löytyneen reliefin mukaan Shoshenk I teki sotaretken Palestiinaan, mutta Jerusalemia ei mainita tällä sotaretkellä valloitettujen kaupunkien joukossa, ja valloitetut kaupungit kuuluvat alueelle, joka Raamatun mukaan kuului pohjoisvaltakuntaan eli Israelin kuningaskuntaan. David Rohlin revisioidun kronologian mukaan Siisak olisi ollut sama faarao kuin Ramses II; hänen puolestaan tiedetään valloittaneen Jerusalemin, ja eräässä reliefissä, joka on ajoitettu hänen kaudelleen, näkyy sotasaaliin joukossa juuri sellaisia kilpiä, joita Salomo asetti temppeliin. Luokka:Vanhan testamentin henkilöt Luokka:Egyptin faaraot
Cessna 402

Cessna 402 on Cessna Aircraft Companyn 1. marraskuuta 1966 esittelemä kaksimoottorinen liikelentokone matkustajien tai rahdin kuljetukseen. ==Taustaa== Cessna tuli kaksimoottoristen liikekoneiden markkinoille vuonna 1962 Cessna 411 -mallillaan. Tästä parannettuna konstruktiona se esitteli marraskuun alussa 1966 rakenteeltaan toisiinsa nähden samanlaiset kaksimoottoriset mallit Cessna 401 ja Cessna 402, joista ensimmäinen oli varustettu enemmän liikekäyttöön ja jälkimmäinen matkustaja- ja rahtikuljetukseen. Ensilento yhteisellä prototyypillä suoritettiin elokuussa 1965. Suurin ero 401/402:n ja 411:n välillä olivat uudemmat, kevyemmät ja operointikustannuksiltaan edullisemmat moottorit. Kun Cessna 401 oli puhtaasti liikekäyttöön varustettu neljän hengen matkustamolla, 402 tarjosi pelkistetymmän varustelun ja 6–8 matkustajapaikan matkustamon. Rahtiversioissa istuimet oli yksinkertaisesti jätetty pois. ==Variaatiot== Cessna 402 -koneesta rakennettiin useita eri variaatioita, kuten 402A, jossa oli pidempi nokka, neliömuotoiset istuimet ja kymmenes lisäistuin. 401 korvattiin vuonna 1972 402B Businessliner -versiolla, jota tarjottiin sen parannetulla businesskonfiguraatiolla mutta myös matkustaja- ja rahtiversiona, uusituilla TSIO-520-E-mallin moottoreilla varustettuna. 402C oli vuonna 1978 esitelty versio tehokkaammilla moottoreilla ja pidennetyllä siipien kärkivälillä. Cessna 402-sarjan koneita rakennettiin yhteensä 1 535 kappaletta vuoteen 1985 asti. ==Käyttö Suomessa== Suomen ilmavoimat vuokrasi yhteyskoneeksi uuden, siviilitunnukseltaan OH-CGS olevan Cessna 402B Businessliner -koneen Lentohuolto Oy:ltä 29. toukokuuta 1975. Kone ostettiin ilmavoimille 27. syyskuuta 1976. Toinen 402B Businessliner, OH-CHS, vuokrattiin kesäkuussa 1977. Ne lensivät ilmavoimissa tunnuksilla CB-51 ja CB-52, ensimmäinen Lapin Lennostossa ja jälkimmäinen silloisen Tiedustelulentolaivueen tunnuksella, aina vuoteen 1984 saakka, jolloin ne korvattiin Piper Chieftaineilla. OH-CHS oli myös vuonna 1993 perustetun suomalaisen lentoyhtiön Finncomm Airlinesin ensimmäinen kone. OH-CHS on nykyään Savon ammatti- ja aikuisopiston lentokoneasentajakoulun ahkerassa käytössä. ==Tekniset tiedot== ==Lähteet== * Heinonen, Timo: Thulinista Hornetiin, Keski-Suomen ilmailumuseon julkaisuja 3, 1992. ISBN 951-95688-2-4 * http://www.airliners.net/info/stats.main?id=153 Luokka:Liikelentokoneet 402
Poikakuoro

Poikakuoro on yksi vanhimmista kuoromuodoista, jota jo Bach ja Mozart käyttivät. Poikakuorot ovat hyvinkin yleisiä Manner-Euroopassa ja Britanniassa. Suomessa on huomattavasti vähemmän poikakuoroja, vain parisenkymmentä. Vuoden 2002 Nuorten Kuoroliiton (NuKl) juhlajulkaisussa on mainittu kyseisenlaisia kuoroja vain 11: Cantores Minores, Chorus Chatedralis Iuniorum, Joensuun Poikakuoro, Kuopion Poikakuoro, Meri-Lapin Poikakuoro, Oulun NMKY:n poikakuoro Ynnin Pojat, Poikakuoro Pirkanpojat, Porin Poikakuoro, Rauman Poikakuoro, Suomalainen Poikakuoro ja Vetelin Poikakuoro. == Historiaa == Kuten jo edellä mainittiin, poikakuoro on vanha kuoromuoto. Poikakuoro on periaatteessa yhtä vanha kuin koululaitos. ”Ennen vanhaan” koulut olivat pelkästään pojille, ja heidän piti laulaa jumalanpalveluksissa. Kaikkien oli pakko laulaa, niidenkin joiden ääni ei ollut sieltä parhaasta päästä. Tuon aikakauden (1500- ja 1600-luku) kuoro-ohjelmistoon kuului 1–3-äänisiä koululauluja ja hengellistä ohjelmistoa, hyvänä esimerkkinä on suomalainen Piae Cantiones -laulukokoelma, joka on ainoa laatuaan Pohjoismaissa. Kuorot saattoivat tehdä lomillakin konserttikiertueita, jotka olivat taloudellisesti kannattavia. == Nykyään == Manner-Euroopassa kuorot saattavat hyvinkin olla parisataavuotiaita ja voidaan puhua kuorolaulajasuvuista. Siellä on myös erillisiä sisäoppilaitoksia kuoropojille. He opiskelevat, asuvat ja harjoittelevat koulussa ohjelmistoa lähes vuoden ympäri. Suomen poikakuoroperinne alkaa juuri noin 1500- ja 1600-luvuilta. Jossain vaiheessa innostus hiipui, mutta saatiin elvytettyä uudelleen. Vanhin edelleen toimiva poikakuoro Regensburger Domspatzen on yli tuhatvuotias eli perustettu vuonna 975.Regensburger Domspatzen 25. Regensburger "Tage Alter Musik": Viertägiger Konzertmarathon mit einigen Glanzlichtern Suomen vanhin poikakuoro on Cantores Minores, pääkaupunkiseudulla toimiva ja koko maan suurin poikakuoro. Se on perustettu vuonna 1952. == Kokoonpanot == Poikakuoroja esiintyy hyvinkin erilaisissa kokoonpanoissa. Yleisimpiä ovat SA (sopraano-altto) ja SATB (sopraano-altto-tenori-basso), mutta löytyy myös samaa äänialaa useammassa stemmassa mm. SAA, SSAA, SAB, SSAATTBB ja niin poispäin. Pojat aloittavat kuoron 7–9-vuotiaina useimmiten poikasopraanona mutta joskus myös alttona. Poikaääniä lauletaan äänenmurrokseen asti ja jos kuoro käsittää myös miesäänet, siirrytään tenoriksi ja bassoksi. Muissa tapauksissa joutuu jättämään kuoron tai jatkaamaan laulamista falsettirekisterissä. Äänenmurroksessa on hankala laulaa, ääntä on vaikea hallita ja joskus väistämättä ääni hyppää modaalista falsettiin tuottaen eräänlaisen kiekaisun, joka voi olla nolostuttavaa yleisön edessä. ==Lähteet== == Aiheesta muualla == *
Otepää

Otepää (aik. suom. Ohdonpää, ) on epäitsenäinen kaupunki ja entinen kaupunki Etelä-Virossa. Se on Otepään kunnan keskuspaikka, jossa asuu noin 1 900 asukasta. Otepään epäitsenäisen kaupungin pinta-ala on 4,5 km² ja asukastiheys vuoden 2015 alussa 426,2 asukasta neliökilometrillä. Otepään nimi tarkoittaa otson eli karhun päätä. Otepäätä nimitetään Viron talvipääkaupungiksi. ==Historia== Otepää oli itsenäinen kaupunki vuodesta 1936 vuoteen 1999, jolloin kaupunki yhdistyi Pühajärven kunnan kanssa Otepään kunnaksi. Vuoden 2017 kuntauudistuksessa vanha Otepään kunta ja Sangasten kunta sekä iso osa Paluperan ja Pukan kunnista yhdistettiin uudeksi Otepään kunnaksi. ==Väestö== Vuonna 2011 Otepään epäitsenäisessä kaupungissa oli 1 953 asukasta, joista 1 911 (97,8 %) oli virolaisia, 24 (1,2 %) venäläisiä ja 15 (0,8 %) muita kansallisuuksia. ==Urheilu== Otepään kaakkoispuolella parin kilometrin päässä on talviurheilukeskus, joka tunnetaan muun muassa kansainvälisen hiihdon maailmancupin osakilpailuiden järjestäjänä. Talviurheilukeskuksessa voi myös lasketella. ==Talous== Otepään länsipuolella, pari kilometriä keskustasta, on UPM-Kymmene Oyj:n vaneritehdas. == Lähteet == * ===Viitteet=== ==Aiheesta muualla== * Luokka:Viron epäitsenäiset kaupungit
Max Andersson

Max Andersson (s. 1962 Kaaresuvanto) on ruotsalainen sarjakuvataiteilija ja animaattori. Anderssonin sarjakuvat ovat sävyltään surrealistisia. Piirrettyään nuoruudessaan perinteisempää huumorisarjakuvaa, hän siirtyi 1990-luvulla vaihtoehtoisemman sarjakuvan pariin. Vuonna 1992 ilmestyi hänen esikoisalbuminsa Pixy. Albumi on käännetty useille eri kielille, muun muassa suomeksi vuonna 1994. Fantagraphics julkaisee Anderssonin sarjakuvalehteä Death & Candy. == Suomennettu albumi == * == Aiheesta muualla == * Kurt Tuomi: Pixy: aseille ja viinalle perso sikiö. Aviisi 2/1995. Luokka:Ruotsalaiset sarjakuvantekijät Luokka:Vuonna 1962 syntyneet Luokka:Elävät henkilöt
Vanessa Quai

Vanessa Diandra Sally Ann Kiristiana Quai (s. 13. heinäkuuta 1988, Port Vila) on vanuatulainen gospellaulaja, jolla on myös fidžiläisiä sukujuuria. Gospelin lisäksi hän on laulanut myös R’n’B- sekä popmusiikkityylillä. Hän on esiintynyt kotimaansa lisäksi Uudessa-Kaledoniassa, Salomonsaarilla, Papua- Uudessa-Guineassa, Australiassa, Kanadassa, Egyptissä ja Romaniassa. Quai teki Pray-nimisen yhteislevytyksen salomonsaarelaisen laulaja-lauluntekijä Blanc.O:n kanssa vuonna 2019 ja levyn tuotti Quain veli Tito Quai Port Vilan Harvest Studiolla. Vuonna 2021 hän esiintyi australialaisen ABC-radiokanavan ohjelmassa Island Music. Quai voitti 12-vuotiaana ensimmäisen palkinnon Egyptissä järjestetyssä kansainvälisessä lasten laulukilpailussa. == Diskografia == * To Aitape With Love (1998) * Beautiful Pacific Islands (2000) * The Untouched Paradise (2001) * Pacifika (2003) * Promise (2005) == Lähteet == == Aiheesta muualla == * Tietoa Pacific Islands Radion sivustolla Luokka:Vanuatulaiset muusikot Luokka:Vuonna 1988 syntyneet Luokka:Elävät henkilöt
Marlon Ayoví

Marlon Ayovi (s.27. elokuuta 1971), on ecuadorilainen jalkapallopelaaja. Hän pelasi pitkään kotimaassaan Deportivo Quito -joukkueessa. Hän oli keskikenttäpelaaja. A-maaotteluja hänelle kertyi 76, joissa hän teki yhteensä viisi maalia. Hän kuului Ecuadorin jalkapallomaajoukkueeseen Saksan MM- kisoissa 2006 mutta pääsi pelaamaan vain jatkopaikan kannalta merkityksettömässä viimeisessä alkulohko-ottelussa Saksaa vastaan. == Lähteet == Luokka:Ecuadorilaiset jalkapalloilijat Luokka:Vuonna 1971 syntyneet Luokka:Elävät henkilöt
Pispalan Sottiisi

Pispalan Sottiisi on kansainvälinen kansantanssi- ja kansanmusiikkitapahtuma, joka järjestetään Tampereella joka toinen vuosi, parillisina vuosina. Se huipentuu pääjuhlaan, johon kaikki ryhmät voivat osallistua. Pääjuhla perinteinen pitopaikka on Pyynikin urheilukentälle. Ennen raitiovaunuliikennettä, pääjuhlaa edelsi soiva ja tanssiva kulkue Hämeenkatua pitkin Pyynikin urheilukentälle. Sottiisin tilaisuuksiin osallistuu noin 40 000 kävijää.Nuorisoseurat Se kuuluu Finland Festivals -tapahtumaketjuun sekä kansainväliseen CIOFF-festivaalien ketjuun. Vuonna 2005 oli kävijöitä 24 500.Tilastokeskus ==Konsertteja ja kilpailuja== Pispalan Sottiisin yhteydessä järjestetään erilaisia konsertteja, lasten ja nuorten kansantanssiluokittelu Tanssiralli, koulutusta, seminaareja sekä yötansseja ja klubi-iltoja. Pispalan Sottiisiin kutsutaan myös ulkomaisia tanssi- ja musiikkiryhmiä. Tapahtuman yhteydessä on pidetty sottiisikilpailu ja polkan SM-kisat. Sottiisikilpailussa parit kilpailivat ensin Pispalanharjulla ja sitten Hämeenkadulla. Pispalan Sottiisi on Suomen Nuorisoseurojen suurin säännöllinen tapahtuma. Nuorisoseurat järjestää tapahtuman Tampereen kaupungin kanssa . Pispalan Sottiisi -organisaatio toimii osana Tampereen kaupungin kulttuuri- ja vapaa- aikatoimialaa. Tapahtuman toiminnanjohtaja on Jukka Heinämäki. Organisaatioon kuuluu myös vuorovuosin sottiisitapahtuman kanssa järjestettävä Tanssimania- festivaali syys-lokakuussa sekä vuosittainen Folklandia-risteily tammikuussa. Pispalan Sottiisin ja Tanssimanian tapahtumapaikkoja ovat olleet muun muassa Sampola, Tullikamarin pakkahuone, Keskustori ympäristöineen, Pyynikin urheilukenttä, Hällä-teatteri, Tampere-talo ja Tampereen Messu- ja Urheilukeskus. ==Lähteet== ==Aiheesta muualla== *Pispalan Sottiisin kotisivu Luokka:Tampereen tapahtumat Luokka:Kansanmusiikkitapahtumat Suomessa Luokka:Kansantanssi Luokka:Tanssitapahtumat
Yuki Kajiura

Yuki Kajiura (, s. 6. elokuuta 1965 Tokio, Japani) on japanilainen tuottaja ja säveltäjä. Hän on toinen See-Saw -yhtyeen jäsenistä. Kajiura on tehnyt paljon musiikkia erilaisiin anime-sarjoihin ja -elokuviin. Näihin kuuluvat muun muassa .hack//SIGN, Noir, EAT-MAN, Aquarian Age, Madlax, EREMENTAR GERAD, Mai- HiME, Mai-otome, Pandora Hearts, Tsubasa Chronicles ja Cosette no shōzō. Kajiuran sooloprojekti oli nimeltään FictionJunction ja hänen ensimmäisen sooloalbuminsa, Fiction, julkaistiin vuonna 2003. FictionJunction kehittyi projektiksi, jonka solistit valitaan kappaleisiin sopivaksi, joten kyseessä ei ole enää sooloprojekti. Kajiura on perustanut myös yhtyeen Kalafina. == Lähteet == ==Aiheesta muualla== * * * Luokka:Japanilaiset säveltäjät Luokka:Musiikkituottajat Luokka:Vuonna 1965 syntyneet Luokka:Elävät henkilöt
Vekseli (hevonen)

Vekseli (1971 Tuusula – 1997) oli suomalainen ravihevonen. Punarautiaan suomenhevosoriin kasvatti Pentti Savolainen, joka myös toimi hevosen ohjastajana. Vekselin omisti Oy Ps-Ravitalli. Vekseli kantakirjattiin juoksijasuunnalle I-palkinnolla. Vuosina 1975-1998 se sai yhteensä 642 jälkeläistä. == Kilpailusaavutukset == Vekseli kilpaili vuosina 1974–1986. Se starttasi tänä aikana 281 kertaa (148 voittoa, 41 toista sijaa ja 24 kolmatta sijaa). Vekselin paras vuosi oli 1981 (33 starttia, joista 28 voittoa ja 5 toista sijaa). Vekseli voitti ravikuninkuuden viisi kertaa vuosina 1979–1982 ja 1984. Vuosina 1981–1984 Vekseli voitti myös Suurmestaruuden. == Lähteet == == Aiheesta muualla == * Vekseli Sukupostin tietokannassa * Vekseli Hippoksen tietokannassa Luokka:Mäntsälän historia Luokka:Ravikuninkaalliset